en cy cy es cy fa de en en nl de en cy cy en cy en en cy es es cy cs cy cy hbs_lat cy cy ast cy en en cy cy en cy en en cy en cy en cy ca cy en cy en cy ne cy en cy cy cy en ca en ca es cy en cy en cy en cy en cy es cy en cy cy cy cy cy en cy cy de cy cy cy en cy jbo cy en cy cy cy cy cy de cy en cy cy cy tr cy cy cy cy cy es cy nl cy en cy pt en en en cy cy cy cy en cy es en cy id es fr cy
Ysgol Henblas School, Bodorgan, Ynys Mon - Anglesey
Daeth y naturiaethwraig Bethan Wyn Jones i siarad gyda disgyblion blynyddoedd 5 a 6 am gynefinoedd Ynys Môn. Roedd y plant wedi paratoi rhestr o gwestiynau a rei chyfer ac fe gafwyd atebion i’r cwbl gan Bethan. Roedd yn wych dysgu termau cywir am blanhigion, adar ac anifeiliaid sydd i’w darganfod ar yr ynys. Diolch yn fawr iawn Bethan am brynhawn i’w gofio.
Bu’r Cyfnod Sylfaen yn ymweld a Bad Achub Moelfre yr hanner tymor yma er mwyn dysgu am swyddi’r rhai sy’n achub bywydau. Cafwyd ymweliad gwerth chweil, a’r plant yn gwirioni mynd ar y gwch fawr newydd o’r enw Kiwi a gweld Enfys y gwch fach. Yn dilyn yr ymweliad aeth y plant i gael picnic ac am dro i’r traeth gan gael hufen iâ blasus o Parlwr Hufen iâ Moelfre. Diolch yn fawr i Paul Roberts am dalu i bawb gael hufen iâ.
Aeth disgyblion blwyddyn 2 i ymweld a Halen Môn er mwyn dysgu am y broses o gael halen o’r môr. Cafodd y disgyblion lawer iawn o hwyl yn cymharu halen a hidlo dwr yn y gweithdai amrywiol yn ogystal ag ymweld a’r ffatri gynhyrchu. Roedd y plant wedi rhyfeddu gyda’r broses a bod posib gwneud busnes wrth ddefnyddio adnodd sydd mor hygyrch i ni fel pobl sy’n byw ar yr ynys.
Aeth disgyblion blynyddoedd 5 a 6 i Moelfre i ddysgu am hanes y Royal Charter. Yn disgwyl amdanynt yn y capel oedd y Parchedig Huw John Hughes a roddodd gefndir y llong cyn ei llongddrylliad drasig. Fe welodd y plant leoliad y suddo yn ogystal a gwerthfawrogi prydferthwch arfordir Môn. Diolch i Mr Hughes am fore bythgofiadwy. Ar ôl cinio aeth pawb ar y bws i Ganolfan Copr Amlwch i ddysgu am y diwydiant copr ym mynydd Parys a phwysigrwydd Porth Amlwch yn ei ddydd er mwyn allforio’r copr i weddill y byd. Mae Porth Amlwch a’r Ganolfan yn fendigedig – ewch yno os cewch gyfle yr haf yma.
Mae disgyblion blynyddoedd 3 a 4 wedi bod yn astudio ‘Diwrnod Ofnadwy’ gan Haf Llywelyn ac yn ddiweddar fe ddaeth yr awdures i’r ysgol i drafod ei llyfr a’r hyn oedd wedi ei chymell i ysgrifennu’r nofel. Roedd y plant wedi paratoi cwestiynau addas ac fe gafwyd awr ddifyr yng nghwmni Haf. Diolch yn fawr iawn iddi am ei amser unwaith eto yn cyfoethogi addysg plant Ysgol Henblas.
Llongyfarchiadau i dim rygbi blwyddyn 3 a 4 a thim 5 a 6 am roi perfformiadau da iawn yn nhwrnament yr ynys gynhaliwyd ar gaeau clwb rygbi Llangefni. Diolch i Mrs Sue Legge a Mrs Eleri Stephen ac i’r rhieni am gefnogi.
Aeth disgyblion blynyddoedd 5 a 6 i Ganolfan Thomas Telford Porthaethwy i ddysgu am hanes y ddwy bont sy’n croesi’r afon Fenai a strwythurau pontydd yn gyffredinol. Ar ddiwrnod heulog o Fehefin roedd cerdded dros bont Menai yn brofiad bendigedig. Bu’r disggyblion wrthi yn adeiladu pontydd eu hunain ac fe lwyddodd pont pob grwp i gynnal y pwysau a roddwyd arnynt. Da iawn bawb a diolch i staff y ganolfan am eu hamser.
Mabolgampau sir yr Urdd
Bu cystadlu brwd ym mabolgampau rhanbarth yr Urdd yn dilyn llwyddiant y cylch. Da iawn bawb am roi o’u gorau. Llongyfarchiadau i’r canlynol ar eu llwyddiant pellach:
Naid hir bl 5 a 6 1af Gruff Parry
Taflu pel bl 3 a 4 1af Sion Stuart
Ras unigol 600m bl 5 a 6 1af Gruff Parry
Taflu pel bl 3 a 4 2il Sara Coyne
Fel ysgol a chymuned rydym yn anfon ein cydymdeimladau dwysaf a Ms Carol Jones neu Anti Carol fel mae’r plant yn ei galw yn ei phrofedigaeth o golli ei mam. Rydym i gyd yn meddwl amdanoch Carol yn eich colled.
Ew – son am forio canu oedd i’w glywed yn Ysgol Henblas ddechrau Mehefin.Braf iawn oedd cael croesawu Mr Edward Morus Jones i'r ysgol am brynhawn bendigedig o ganu a morio. Rydym bob tro yn falch o groesawu Mr Jones i Ysgol Henblas ac mae ei frwdfrydedd heintus yn ysbrydoli'r plant bob tro. Edrychwn ymlaen i'w groesawu eto yn fuan!
Cliciwch yma i weld holl luniau'r Ffair Haf yn dilyn ein mabolgampau campus. Diolch i bawb am gefnogi ac i'r tim egniol am drefnu mor effeithiol.
Plant Ysgol Henblas yn morio gyda Mr Edward Morus Jones. Hwyl a sbri!! Cliciwch yma i weld y lluniau a'r fideo
Cafwyd noson hyfryd o gymdeithasu ddechrau Mai yn ffair wanwyn yr ysgol. Roedd y Neuadd yn orlawn a’r caeau yn fwrlwm. Diolch i bawb fu’n cynnal y stondinau amrywiol a’r gweithgareddau chwaraeon ar y cae, y perfformiadau cerddorol bendigedig gan aelodau’r adran yn ogystal a’r bwyd blasus yn y gegin. Cliciwch yma i weld y lluniau
Rydym yn falch iawn o’r tim pel-rwyd a’r tim pel-droed fu’n cynrychioli’r adran ym mhenwythnos chwaraeon cenedlaethol yr Urdd. Roedd canmol mawr i berfformiadau’r timau dros y ddau ddiwrnod a phawb wedi cael hwyl a mwynhad wrth roi eu gorau glas. Diolch i bawb fu’n cefnogi ac yn arbennig i Eleri Stephen a Barry Edwards am eu holl waith hyfforddi.
Daeth rhagor o newyddion da i’r ysgol – Ysgol Henblas oedd yn drydydd drwy Gymru yn ystod pythefnos y Big Pedal. Tipyn o gamp a da iawn bawb am gefnogi a bod mor egniol.
Llongyfarchiadau mawr i’r holl blant fu wrthi yn cystadlu ym mabolgampau cylch yr Urdd nôs Fawrth. Daeth llwyddiannau lu mewn llawer o gystadlaethau ac rydym yn dymuno yn dda i’r plant fydd yn cystadlu yng nghystadleuaeth y rhanbarth. Da iawn bawb a diolch i Siwan Gwilym am ei holl waith trefnu.
Llwybr Celf a Hamdden Llangristiolus
Yn haul mis Mai braf oedd cyfarfod Mr Rhun ap Iorwerth AC wrth lansio llwybr celf a hamdden drwy’r pentref. Ewch i weld gwaith celf y plant ger Neuadd yr Henoed, ac yna am dro ar hyd y llwybr. Cliciwch yma i weld mwy o luniau
Rydym yn ffodus o gael llawer o ymwelwyr diddorol yn rhoi profiadau arbennig i’r plant. Mae’r Prifardd Cen Williams wedi bod yn barddoni gyda disgyblion blwyddyn 5 a 6. Mae Mr Emlyn Wlliams yn ymweld yn bythefnosol i roi gwasanaethau i blant yr holl ysgol. Yn ogystal mae PC Owain wedi rhoi gwybodaeth bwysig i’r holl blant am ddiogelwch ar y we.
Dyma i chi blant ymroddgar – ac yn gweithio ar ddydd Sadwrn. A'u rhieni! Rydym yn ddiolchgar iawn i bawb sydd wedi helpu i drawsnewid ardal allanol y cyfnod Sylfaen. Mae’r plant wedi bod yn brysur yn plannu letys, pys, ffa, broccoli, perlysiau a blodau yn eu gardd newydd. Diolch yn fawr iawn i Michael Allen ac Anti Nia am y rhoddion.
Unwaith eto rydym yn ffodus fod y plant yn Ysgol Henblas yn cael hyfforddiant gweithgareddau addysg gorfforol gan Barry Edwards. Mae’r plant wrth eu boddau yn gweithio’n egniol ar fore dydd Gwener ac yn cael blas ar yr holl weithgareddau. Diolch Barry.
Rydym yn dymuno gwellhad buan i Anti Dianne sydd yn gwella yn dilyn llawdriniaeth yn ddiweddar, ac yn falch ei bod yn cryfhau. Brysiwch wella!
Yn ystod wythnos olaf Ebrill ac wythnos gyntaf mis Mai rydym ni yn Ysgol Henblas yn cymryd rhan yn her “Big Pedal” 2018. Bob diwrnod mae plant, rhieni ac aelodau o’r staff yn cael eu hannog i feicio, sgwtro neu gerdded i’r ysgol. Mae dalgylch Ysgol Henblas yn eang ac mae’n ardal wledig. Golyga hyn bod rhai plant yn gorfod teithio hyd at 2-3 milltir bob dydd ac eraill yn gorfod dringo elltydd serth sydd yn ymdrech fawr iawn. Ar ddiwrnod olaf yr her rydym yn cael gwisgo fel ein harcharwyr. Y flwyddyn diwaethaf daeth yr ysgol yn ail drwy Gymru yn y gystadelaeth ac rydym yn gobeithio gwneud yn well eleni.
Ac nid yn unig beicio neu sgwtera i’r ysgol sydd yn digwydd – mae plant blwyddyn 1 wedi bod yn cael gwersi er mwyn croesi lôn yn ddiogel gan edrych o ochr i ochr i wneud yn siwr nad oes cerbyd yn dod. Wrth wrando yn ofalus a cherdded mewn parau mae’r plant wedi datblygu sgiliau pwysig. Da iawn chi blant blwyddyn 1.
Rydym yn falch iawn o’n holl ddisgyblion fu’n cystadlu yn Eisteddfod yr Urdd cyn gwyliau’r Pasg. Diolchwn yn fawr iawn i bawb fu ynghlwm a’r hyfforddi ac wrth gwrs i’r holl blant am roi o’u gorau. Dymunwn yn dda yn awr i Greta (unawd chwythbrennau), Eluned (unawd cerdd dant blwyddyn 3 a 4) a’r Parti Adran Unsain fydd yn teithio i’r Eisteddfod Genedlaethol ddiwedd mis Mai. Pob hwyl i chi a llongyfarchiadau mawr ar eich llwyddiant!
Aeth disgyblion blwyddyn 3 a 4 ar ymweliad i Din Lligwy a Melin Llynnon fel rhan o’u gwaith yn astudio Oes y Celtiaid. Cawsont weld adfeilion hen bentref o’r cyfnod cyn mynd ymlaen i weld atgynhyrchiad o dy crwn. Cafodd y plant fwynhad o wrando ar Ash yn siarad am fywyd y Celtiaid gan geisio cynnau tân a chreu crochenwaith o glai.
Mae’n hyfryd gweld ardal allanal y Cyfnod Sylfaen wedi trawsnewid dros yr wythnosau diwethaf. Diolch i’r holl rieni sydd wedi bod wrthi yn gwirfoddoli ac wedi darparu adnoddau ac offer. Yn ogystal, diolch i’r plant fu wrthi yn weithgar a hynny yn ystod gwyliau’r Pasg. Bellach mae cegin fwd, byd mawr ac ardal dywod ar waith ac mae’r plant wrth eu boddau yn dysgu trwy chwarae yno.
Cystadlaethau Celf a Chrefft yr Urdd
Llongyfarchiadau mawr i blant Adran yr Urdd ar eu llwyddiant arbennig yn y cystadlaethau Celf a Chrefft eleni. Daeth pedair gwbr gyntaf, dwy ail wobr a dwy drydydd wobr i’r ysgol. Gwych!
Llongyfarchiadau i bawb fu'n cystadlu yn yr Eisteddfod ddydd Sadwrn diwethaf. Bu'n ddiwrnod llwyddiannus dros ben gyda'r Adran yn cipio'r darian eto eleni.Mawr ddiolch i Mrs Keen a Mrs Roberts am eu gwaith caled a hei lwc yn yr Eisteddfod Sir ar Mawrth 21ain.
Llongyfarchiadau i gôr Ysgol Henblas ar eu llwyddiant yng nghystadleuaeth Côr Mawl, 2014 a gynhaliwyd yng Nghapel Mawr, Porthaethwy ar Hydref 19eg. Bu i’r côr ennill y gystadleuaeth gan dderbyn cwpan a siec o £350 i’r ysgol. Diolch i’r arweinyddes, Mrs Kelly Owen, ac i’r cyfeilyddion, Mrs Bethan Roberts, piano; Mrs Bryony Mundy, ffliwt; Mrs Lois Roberts a Mrs Mair Eleri Jones, ffidil. Diolch yn fawr hefyd i Mr Edward Morus Jones am ei gyfieithiad arbennig ar gyfer un o ganeuon y côr sef ‘Y Fflam’. Ond yn fwy na dim, diolch i’r plant am eu gwaith called ac am ganu’n fendigedig ar y diwrnod. Da iawn chi!
Llongyfarchiadau i Osian Iorwerth ac Elin Rowlands ar gael eu dewis i fod yn Lysgenhadon Ifanc Addysg Gorfforol yr ysgol am eleni. Maent wedi cael bore o hyfforddiant gyda staff yr Uned Datblygu Chwaraeon ym Mhlas Arthur ac wedi cael cyfle gyd-drafod a rhannu syniadau gyda Llysgenhadon o ysgolion eraill y Sir.
Dyna gyffro oedd yn yr ysgol pan ddychwelodd y plant i’r ysgol ar ol hanner tymor i weld bod ffram ddringo wedi ymddangos ar eu cae chwarae! Y farn gyffredinol yw ei fod o’n “Cŵl”!
Y Goeden Hapus – Mis Hydref
Dyma’r disgyblion gafodd eu hanwebu i fod ar y Goeden Hapus ym mis Hydref.
Bu bwrlwm garw yn yr ysgol dydd Gwener, Tachwedd 14eg pan fu’r plant yn codi arian i ymgyrch Plant Mewn Angen. Y Cyngor Ysgol oedd yn gyfrifol am drefnu’r gweithgareddau. Cafodd pawb andros o hwyl a chodwyd cyfanswm ardderchog o £392-29. Da iawn bawb!
Gweld Ysgol Henblas mewn map mwy
Pennaeth: Mr Huw Jones
Hawlfraint © 2014 Ysgol Henblas ~ Gwefan gan Delwedd.